Huurgeld: Só lyk die duurste dorpe in die land | Netwerk24
Speurders van die polisiediens in Uitenhage het die publiek se hulp gevra om twee lyke te help identifiseer.
'n 28-jarige man is Dinsdag in Port Elizabeth vasgetrek nadat hy glo R25 000 se gesteelde oudhede by 'n antiekwinkel probeer smous het.
Ottis: 'Toetsreeks teen Sri Lanka te kort'
'n Toetsreeks van drie wedstryde teen Sri Lanka sou beter as net twee gewees het, sê Ottis Gibson, die Proteas se afrigter.
Major-lose Steve VSA se kaptein in Ryderbeker
Amerika se Ryderbeker-span sal die eerste keer in sy geskiedenis deur 'n speler aangevoer word wat nie 'n major-gholftitel op sy kerfstok het nie.
Is dit Amla se laaste toets in die Baai?
Gaan een van Suid-Afrika se beste krieketspelers tot dusver vandeesweek vir die laaste keer uitstap om sy land in 'n toets te verteenwoordig?.
Die Suid-Afrikaanse suikerbedryf is "geskok" oor die besluit om die suikerbelasting te verhoog "te midde van 'n dreigende ineenstorting van die bedryf en uitgebreide werkverliese".
Jy sal dalk die fout kan maak om te dink die begroting bring goeie nuus oor belasting vir die belastingjaar wat op 1 Maart begin.
Die vooruitsig vir die ekonomie het sedert Oktober verlede jaar verswak en Eskom is die groot gevaar vir enige herstel waarop gehoop word.
Liefdesdriehoek ruk die Kardashians
Die Kardashian-familie is na bewering woedend nadat hulle uitgevind het dat Khloé Kardashian se kêrel, Tristan Thompson, haar glo met iemand na aan die familie verneuk het.
Lephalale in Limpopo span die kroon
Huurgeld: Só lyk die duurste dorpe in die land
Deur Elma Kloppers 18 Februarie 2015 00:00
Seepunt in Kaapstad met sy rye en rye woonstelgeboue. Huur in dié woondeel is die derde hoogste in die land.
Hoewel die groeikoerse van huurgeld in Limpopo verlede jaar merkbaar afgeplat het, bly Lephalale die dorp waar huurders die meeste opdok vir verblyf.
Die gemiddelde maandelikse huurgeld in dié Bosveldse dorp was in die vierde kwartaal van verlede jaar R23 327, blyk uit PayProp se nuutste huurindeks.
Bryanston in Johannesburg volg met gemiddelde maandelikse huurgeld van R22 450, Seepunt in Kaapstad met R20 381 en Musina met R17 634.
Die groei in huurgeld in Limpopo het in Desember tot 1,6% afgeneem van 9,9% in die eerste kwartaal. Dit het die maandelikse gemiddelde huurgeld in die provinsie op R6 288 te staan gebring.
Louw Liebenberg, uitvoerende hoof van PayProp, sê dit lyk of voortgesette onbestendigheid in die konstruksiebedryf in Limpopo sy tol eis en dat talle korporatiewe huurders voorlopig nie hul kontrakte hernieu het nie.
In teenstelling daarmee het die groei in huurgeld in die Noord-Kaap opgeskiet tot 14,4% in die vierde kwartaal van 12,6% in die eerste kwartaal. Dit het die maandelikse gemiddelde huurgeld in dié provinsie op R6 680 te staan gebring.
Liebenberg skryf dit toe aan voortgesette mynboubedrywighede in die provinsie.
Hy sê die Noord-Kaap is tans die liefling onder koop-om-te-verhuurbeleggers.
Dit bied 'n netto huuropbrengs van 6,27%, teenoor die landwye gemiddelde van 5,05%.
Die provinsie met die hoogste huurgeld is egter Mpumalanga, waar huurders gemiddeld maandeliks R6 779 betaal.
Liebenberg sê die swakker groei in huurgeld in sommige provinsies kan ook gekoppel word aan huurders se onvermoë om hoër huurgeld te betaal.
​Volgens PayProp se instrument wat huurders se vermoë meet om hul finansiële verpligtinge na te kom, het die gemiddelde huurder 'n skuldlas wat byna dubbel sy huurverpligting behels.